Aphanius dispar

Aphanius dispar er en fiskeart som tilhører tannkarpene.

Hannene er gråbrune med hvite bånd eller flekker og to–tre mørke, vertikale bånd på halefinnen. Finnene er blå-hvite i gytetiden. Hunnene er gråbrune med 8–20 smale, brune bånd på kroppen, brun rygg og fargeløse finner. De blir 6,5–7,0 cm lange.

Den lever helst i sjøvann med mye vegetasjon eller steiner der den kan skjule seg. Arten er også vanlig på korallrev og i nedre del av elver og bekker med brakkvann. Den er svært tolerant for variasjoner i salinitet og trives både i ferskvann og i oasedammer med en saltholdighet opptil 145 ‰.

Nominatunderarten Aphanius dispar dispar er utbredt langs kystene av Rødehavet, Persiabukta og Arabiahavet sørover til Etiopia og Adenbukta og østover til Rajasthan i India. Den er for det meste knyttet til kysten, men finnes langt oppstrøms i Tigris og Eufrat og ved Riyadh i Saudi-Arabia. Den finnes også i Suezkanalen, ved nordkysten av Sinai og et sted ved Israels middelhavskyst. Ved Dødehavet finnes det en annen underart, Aphanius dispar richardsoni.

Referanser

Eksterne lenker 
 
 
 Arabian killifish (Aphanius dispar) – ARKive

Tannkarper
Fisker formelt beskrevet i 1829
Dyr formelt beskrevet av Eduard Rüppell
Fisk i Middelhavet